তোমরা আমাকে শিক্ষিত মা দাও আমি তোমাদের শিক্ষিত জাতি উপহার দেব। নেপোলিয়নের এই উক্তিকে চরম ভাবে বিশ্বাস করেন মোহাম্মদ শাহাব উদ্দিন। সম্পূর্ণ নিজ অর্থায়নে আড়াই একর সম্পত্তির উপর ২০০৯ সালে বসুরহাট পৌরসভায় নির্মান করেন জৈতুন নাহার কাদের মহিলা কলেজ, প্রতিষ্ঠার শুরু থেকে আজ পর্যন্ত তিনি শিক্ষকদের বেতন ভাতা প্রদান করে যাচ্ছেন ব্যক্তিগত তহবিল থেকে। তিনি আবু নাছের চৌধুরী উচ্চ বিদ্যালয়ের ও প্রতিষ্ঠাতা । ১৯৯৭ সালে এই বিদ্যালয় প্রতিষ্ঠা করেন তিনি। বিদ্যালয়টি প্রতিষ্ঠায় সিং ভাগ অর্থ প্রদান করেন তিনি। মোহাম্মদ শাহাব উদ্দিন বিভিন্ন সামাজিক ও ব্যবসায়ীক প্রতিষ্ঠানের সঙ্গে জড়িত। এগুলোর মধ্যে উল্লেখযোগ্য হল সভাপতি-নোয়াখালী জেলা সমিতি ঢাকা, সভাপতি-আবু নাছের চৌধুরী উচ্চ বিদ্যালয় পরিচালনা কমিটি,সদস্য- এফ.বি.সি.সি. আই, বাংলাদেশ এগ্রো প্রসেসর আ্যসোসিয়েসন (বাপা), ঢাকা চেম্বার অব কমার্স এন্ড ইন্ডাষ্টিজ,(ডিসিসিআই), বাংলাদেশ ফলমুল সবজি এবং অন্যান্য পন্য রপ্তানীকারক সমিতি প্রভৃতি।